Kubota se Laaigraaf-lekkerte - Smith Power Equipment
"Al neem dit soms maar lank vir onbekende produkte om hul staal te wys, dring die gehalteboodskap tog uiteindelik deur," sê mnr Deon Engelke, produksiebestuurder. "Dit is dus by Smith Power Equipment musiek vir ons ore om te hoor hoe positief gevestigde en nuwe gebruikers van Kubota daaroor is." Volgens Engelke het plaaslike produsente eers in 2005 ernstig van Kubota trekkers en laaigrawe begin kennis neem. Verkope het sedertdien met meer as 1 000% toegeneem. Wat Kubota laaigrawe betref, sê hy dat hul gewildheid baie te doen het met die ontwerp daarvan.
"Produsente neem kennis daarvan dat dit doelgemaak is vir die Kubota trekker. Dit is nie net 'n algemene laai – graaf wat êrens aangehaak word nie." Kubota se M-laaigraafreeks begin by 60 kW, en die grootste in die reeks, die M130, sorg vir 'n stewige 100 kW laai-woema. Van die ander eienskappe van die reeks (die M7040, 8540, 9540, 108, 128 en 130) wat tot die gewildheid daarvan bydra, is: Die sig is uitstekend.
Die gemak van hantering Die laaigraaf kan tot 4 m hoog strek Die Kubota kajuit is ontwerp om die laaigraaf met gemak te hanteer Die voordele wat Kubota se grondvryhoogte en kortdraai-aksie bied "Produsente meen egter dat die hidrouliese beheer daarvan, wat nie stremming plaas op die trekker se koppelaar weens al die vorentoe en agtertoe van laaigraafwerk nie, van die top-eienskappe is," sê Engelke.
"Hulle is ook erg in hul noppies oor die goukoppeling van die bakke – slegs twee hefbome wat blitsig los- of vasgemaak kan word." Engelke sê Kubota se voorraad trekkers word vanjaar aansienlik aangevul, nadat die plaaslike vraag na dié gerekende Japannese staatmaker eers onderskat is. "Gehalte teen 'n billike prys is onstuitbaar."
Published in SA Graan – Aug 2013
Kubota sit Suid-Afrikaanse opmars voort Doen net wat jy wil met Kubota se flukse werkesels Kubota: Hierdie is die eeu vir hidrostatiese tegnologie Kubota se L39 is die veelsydigheid vanself